*Қоғамдық даму министрінің*

*ҚР Парламенті Мәжілісінде*

 *Үкімет сағатында сөйлейтін*

 *сөзінің жобасы 18.02.2019*

Құрметті депутаттар!

Еліміз тәуелсіздігін алған күннен бастап мемлекет жас қазақстандықтарға ерекше қамқорлық танытып келе жатқаны өздеріңізге белгілі.

1991 жылы алғашқылардың бірі болып «Қазақ КРО (кеңестер республикалық одағы) мемлекеттік жастар саясаты туралы» Заңы қабылданды.

1999 жылдың тамыз айында Қазақстан Республикасының мемлекеттік жастар саясатының тұжырымдамасы мақұлданды.

2013 жылдың басында ҚР Үкіметі «Қазақстан 2020: болашаққа жол» Қазақстан республикасы мемлекеттік жастар саясатының 2020 жылға дейінгі тұжырымдамасын мақұлдады. Қазіргі уақытқа дейін біз осы заңды басшылыққа алып келеміз.

2015 жылы ақпанда «Мемлекеттік жастар саясаты туралы» жаңа заң қабылданды.

Ұсынылған құжаттағы алға қойылған мақсаттар- жастардың рухани, мәдени, білім алып, кәсіби және дене бітімінің толыққанды дамуы, шешімдер қабылдау процесіне қатысуы, ойдағыдай әлеуметтенуі және олардың шешім қабылдау процесіне қатысуы үшін жағдай жасау. Көрсетілген мақсаттардың маңыздылығы бүгінгі таңда арта түсуде.

Аталған құжатқа сәйкес қазіргі уақытта елімізде жастармен жұмыс жасау үшін қажетті инфрақұрылым жасалған.

Басқару функциясын Республикалық деңгейде Қоғамдық даму министрлігі, оған ведомстволық бағынысты Жастар және отбасы жөніндегі комитет, жергілікті жерлерде- жастар саясаты мәселелері жөніндегі басқармалар қамтамасыз етеді.

ҚР Президенті жанындағы жастар саясаты жөніндегі кеңес, Қоғамдық даму министрлігі жанындағы жастар ұйымдарымен өзара іс-қимыл жөніндегі үйлестіру кеңесі, өңірлердегі жастар істері жөніндегі кеңестер (олар 207) атынан Консультативті-кеңесші орган жұмыс жасайды.

Кәсіпорындарда, жоғары оқу орындарында және колледждерде жастар істері жөніндегі комитеттер жұмыс істейді. Олардың саны бүгінде 818, оның ішінде жоғары оқу орындарында -119, колледждерде- 525, ал кәсіпорындарда -174.

Жастармен атаулы жұмыс жүргізу үшін Елбасының тапсырмасы бойынша барлық өңірлерде **жастар ресурстық орталығы** құрылған. Олардың саны **208.**

**2017 жылы қыркүйекте** Үкіметтің шешімі бойынша Министрліктің басқаруына «Жастар» ғылыми-зерттеу орталығы берілді. Орталықта Мемлекеттік жастар саясаты мектебі жұмыс жасайды, оның шеңберінде жастармен жұмыс жасайтын мамандар сертификатталған оқытудан өтеді. 2018 жылы 500-дей адам осы оқытудан өтті.

Елімізде жастар тақырыбы бойынша шамамен бес жүзден астам **үкіметтік емес ұйымдар жұмыс істейді.**

 \*\*\*\*

**Құрметті депутаттар!**

Қазіргі уақытта республикамызда жастармен жұмыс бірнеше бағдарлама бойынша жүргізілуде. Оның ішінде:

* **«Болашақ» білім беру бағдарламасы.** 1993 жылдан бастап әлемнің ең үздік жоғары оқу орындарында 13 мыңнан астам жастар білім алды.
* **2014 жылдан бастап «Мәңгілік ел жастары- индустрияға. «Серпін»** бағдарламасы іске асырылуда. Мақсаты- ауыл жастарын ауылшаруашылығы, техникалық және педагогикалық мамандықтарға оқыту. Қазіргі уақытта аталған бағдарлама бойынша 26 оқу орнында 12203 адам, техникалық және кәсіби білім беру жүйесі колледждерінде – 2276 адам білім алуда.
* нәтижелі жұмыспен қамтуды және жаппай кәсіпкерлікті дамыту бағдарламасы 2017 жылдан бастап жұмыс істей бастады. Оның шеңберінде 24 жасқа дейінгі жастар үшін 2,5 жылға дейінгі колледж базасында кәсіби техникалық білім беру арқылы және колледждер мен кәсіпорындар жанындағы оқу орталықтары базасында 1 жылдан 6 айға дейінгі дуальды оқытудың қысқа мерзімді курстары арқылы қажет мамандықтар және кәсіпкерлік негіздері бойынша оқыту мен баулу жүзеге асырылады.

2018 жылдың соңында бағдарламаға **150 мыңнан астам жастар** енгізілді, оның ішінде **60 мыңнан** астамы ауыл жастары.

* **«Дипломмен ауылға» жобасы** шеңберінде 2009 жылы ауылдық жерлерге **48 мың жас** мамандар- мұғалімдер, медициналық және әлеуметтік жұмыскерлер, агрономдар, мәдени-ағарту және спорт қызметкерлері барды.
* 2005 жылдан бастап жұмыс істеп келе жатқан **«Жасыл ел» жобасына** 200 мыңнан астам жастар қатысты.
* «Нұр Отан» партиясының жастар қанаты 2009 жылдан бастап «жастар кадрлық резерві» жобасын іске асыруда. Жоба жастар ұйымдарының басшыларын, сондай-ақ, ұйымдастырушылық икемі мен көшбасшылық қадыр-қасиеті бар жастарды оқытуға бағытталған. Жоба іске асырылған жылдар ішінде оған **1300 адам** қатысты. Оның 400-і кадрлық резервке қойылды, 115-і қызметте өсті.

Аталған бағдарламалардың барлығын: білім және ғылым («Болашақ» және «Серпін»), еңбек және халықты әлеуметтік қорғау («Еңбек»), ұлттық экономика («Дипломмен ауылға»), қоғамдық даму («Жастар кадрлық резерві») министрліктері, сондай-ақ жергілікті атқарушы органдар іске асырады.

\*\*\*\*

Аталған бағдарламаларды іске асыру көптеген бағыт бойынша оң нәтиже берді.

**Білім беру.** Жалпы, 15 жыл ішінде жоғары білімі бар 2 млн. кадр даярланды. Жоғары білімі бар мамандарды даярлау 2,2 есеге өсті. Техникалық және кәсіби білім беру ұйымдары желілері 18%-ке, контингент – 5,4%-ке өсті. Мыңдаған жасөспірімдер мен қыздар халықаралық стандарттар деңгейінде орта және жоғары білім алуға қол жеткізді.

Сапалы білім беру жастар үшін басты «әлеуметтік лифт» болуда.

\*\*\*

**Жұмыссыздық.** Соңғы 15 жыл ішінде жастардың жұмыссыздық деңгейі 10,8 % төмендеген. Соңғы 3 жыл ішінде жұмыссыз жастардың саны 92,8 мыңнан 81,9 мыңға, яғни 4,1 %- тен, 3,9%-ке қысқарған.

Қазақстандағы жұмыссыз жастар деңгейі ТМД қатысушы мемлекеттер арасында ең төменгі болып саналады.

\*\*\*

**NEET жастарға** (жұмыс істемейтін, оқымайтын, біліктілігін арттырмайтын) қатысты айтар болсам, қазіргі уақытта осындай жастардың саны шамамен 300 мыңдай, яғни жастардың жалпы санының (барлығы 14 жастан 29 жасқа дейін- 3 900 834 адам) – 7,5% құрайды, өткен жылы оның саны **8,2%-тен 7,5%- ке** төмендеді.

Жастар жылы шеңберінде Елбасы **NEET санатындағы** жастарды жылына 1% -ке қысқарту және нәтижесінде 100 мың адамға дейін жеткізу бойынша шаралар қабылдау туралы міндет қойды.

**NEET санатындағы** жастардың үлесін төмендету мақсатында кешенді шаралар қабылдануда.

**Аталған санаттағы жастарды жұмыспен қамту және әлеуметтендіруді қамтамасыз ету бойынша Жол картасы** қабылданды. Бұл осы мәселедегі біздің бірінші құралымыз.

Жол картасы 30 іс-шарадан тұрады. Олар жастардың 8 санатымен жұмыс істейді (жұмыссыз жастар, ауыл жастары, мүмкіндіктері шектеулі жастар, орта білімі бар жұмыс істейтін жастар, орташа өмір сүру деңгейінен төмен табыстары бар жастар, жұмыс тәжірибесі жоқ білімі бар жастар, жас балалары бар жас әйелдер, бейәлеуметтік).

Жұмыстар келесі бағыттар бойынша жүргізілуде: кәсіби бағдарлау жұмысы, кәсіби оқыту, жұмыспен қамту, жастар кәсіпкерлігін дамыту, жастарды әлеуметтендіру.

Жол картасы бойынша мақсатты бағытталған жұмыстар **NEET жастары арасында** жұмыссыздық пен әлеуметтік шиеленіс деңгейін төмендетуге мүмкіндік береді деп есептейміз.

\*\*\*

**Жастар арасындағы құқық бұзушылық.** Соңғы 3 жыл ішінде жастар арасындағы құүқық бұзушылық санының төмендеуі байқалады. 2016 жылы 52135 –тен 2018 жылы 47771-ге төмендеді (4364, яғни 8,4%).

\*\*\*

Жалпы, елімізде жастар арасында суицид және суицидке бару әрекеті саны төмендеуде.

2017 жылдың деректерін салыстыратын болсақ өткен жылы жастар арасындағы суицид саны 3,9 %-ке (654-тен 628-ге) төмендеген. Бірақ, 628 – бұл өте үлкен көрсеткіш, сондықтан жастар арасындағы суицид мәселесі көкейкесті болып қала бермек. Алдын алу жұмыстары Білім және ғылым министрлігімен, ғылыми және қоғамдық институттармен бірлесіп жалғастырылатын болады.

\*\*\*

Өткен жылдың шілде айынан бастап Министрліктің құзіретіне қосымша **отбасы мәселелері** енгізілді.

Бүгінгі таңда Министрлік мүдделі мемлекеттік органдармен бірлесіп **Отбасын қолдау және дамытудың 2019-2020 жылдарға арналған жол картасын** әзірледі.

Негізгі индикаторы- **айрылысуды, әсіресе жастар арасындағы отбасылық жұптардың айрылысуын** төмендету.

Айырылысудың алдын алудың негізгі механизімі анықталды- ол Жоғарғы соттың отбасылық соттарды ұйымдастыру бойынша жоба шеңберінде Министрліктің ұсынысы бойынша «Бақытты отбасы» отбасыларды қолдау ресурстық орталықтары.

2019 жылы осындай орталықтар Жоғарғы соттың және Қоғамдық даму министрлігінің бастамасы бойынша айырылысу деңгейі жоғары 8 өңірде пилоттық режимде құрылатын болады. Осы мақсаттарға республикалық бюджеттен **300 млн. теңге** көлемінде қаражат бөлу жоспарлануда.

Сондай-ақ, мектептегі балалардың жағдайы бойынша нашар отбасыларды анықтау мәселелеріне де назар аударылатын болады. Назарбаев-зияткерлік мектебі тиісті авторлық әдістемені енгізу жұмыстарына кірісті.

Әлеуметтік зерттеулер жастар арасында отбасылық салада келесі үдерістерді анықтады:

* некелесу саны 2014 жылдан бастап барлық жас топтарында әйелдер мен ер адамдар арасында төмендеген ( сәйкесінше 15% және 17%),
* әйелдер мен ер адамдар арасында некеге отырудың орташа жасы біртіндеп артуда,
* некеге отыруды кейінге қалдыру, яғни кеш үйленіп, тұрмысқа шығу байқалуда.

Некеге отырудың орташа жасының өсуі некеге тұрудағы мінез-құлықтың маңызды өзгерістерін дәлелдейді.

Мұның өсуіне жастардың экономикалық дербес болу, білім, мамандық алу, жұмысқа тұру, мансапта өсіп, содан кейін барып үй болуға деген талпыныстары әсер етеді.

Жастар арасында былтыр жүргізілген сауалнама нәтижелері отбасылық бақыт ең маңызды болып табылатындығын көрсетті (70,9%). Екінші орында- денсаулық (64,3%). Үшінші кезекте – материалдық қамтамасыз етілу және байлық – 30,2%.

\*\*\*

Жастарды ынталандыру саясатында бірқатар өзгертулер болды.

2017 жылы Үкіметтің қаулысымен бұрын 1996 жылы бекітілген ғылыми, шығармашылық және қоғамдық қызмет үшін «Дарын» жастар сыйлығын табыстаудың жаңа ережесі бекітілді.

2017 жылдан бастап сыйлық жыл сайын беріледі (бұдан бұрын екі жылда бір рет берілген), ал 2018 жылдан бастап сыйлық көлемі үш есеге ұлғайды (бұған дейін номинация бойынша сыйлық 200 мың теңгені құрады).

Бұл ғылыми, шығармашылық және қоғамда белсенді жастар үшін үлкен ынталандыру.

\*\*\*

Жастарға арналған жаңа құныдылық бағдарлары Мемлекет басшысының «Болашаққа бағдар: рухани жаңғыру» бағдараламалық мақаласында айтылған. Бұл – білімнің салтанат құруы, бәсекелестікке қабілеттілік, прагматизм, сананың ашықтығы, ұлттық берегейлікті сақтау, Қазақстанның эволюциялық дамуы.

Мемлекет басшысы жастардың бойына осындай қасиеттерді дарыту жайында ағымдағы жылғы 23 қаңтарда Жастар жылын ашу салтанатында да айтып өтті. Ол жастармен жұмысқа арналған толық платформа ұсынды.

Соған сәйкес бүгінгі күні біздің ортақ міндетіміз – жастардың өз мүдделеріне, бейімділігіне, дене мүмкіндіктеріне сәйкес әлеуметтік дамуы, шығармашылық мүддесі құқығын іске асыру үшін жағдай жасау, оны еліміздің даму жасампаз процесіне тарту.

Бір аптадан кейін, 30 қаңтарда, Қазақстан Республикасы Үкіметінің қаулысымен осы жылғы жұмыстың бағытын айқындайтын құжат – Жастар жылын өткізу жол каратсы бекітілетін болады.

Бұдан бұрын 2018 жылғы қыркүйекте Үкімет NEET жастарды, оның ішінде 2018 жылғы түлектерді жұмыспен қамту және әлеуметтендіру бойынша [жол картасы](http://adilet.zan.kz/kaz/docs/P1800000583#z10)н бекіткен болатын.

Қабылданған жүйелік шаралардың нәтижесінде Қазақстан 2017 жылы Жастар прогресінің индексі рейтингісінде Ресей, Индия, Индонезия сияқты елдерді бастып өтіп, 102 елдің ішінде 63 орынды иеленді.

Жаһандық индесте Қазақстан жастарының дамуы 183 елдің ішінде 61-ші орында.

Біздің еліміз жұмыспен қамту мәселесін тиімді шешетін елдерідің тізімне кіріп, әлемдегі білім беру индексі бойынша 35-ші орынды иеленді.

\*\*\*

Құрметті депутаттар!

Мемлекет басшысының Жастар жылының ашылуында берген тапсырмасын орындау шеңберінде жұмыстың бес негізгі бағыты айқындалды.

Бірінші. Жастарды тұрғын-үймен қамтамасыз ету.

Екінші. Жұмыспен қамту мәселесі.

Үшінші. Білімді, волонтерлікті, ғылыми гранттарды дамыту.

Төтінші. Жатардың әлеуметтік белсенділігін дамыту.

Бесінші. Жас отбасыларды қолдау, денсаулық және әлеуметитік инклюзи құралдарын дамыту.

\*\*\*

2019 жылғы белгіленген айтарлықтай ауқымды жобалардың қатарына мыналар кіреді:

**Білім беру саласында –**

- **«Жас кәсіпкер»** бағдарламасын әзірлеу – **жылына 100 мыңға жуық жастарды** оқыту, оның ішінде 40 мың жұмыссыз және өзін-өзі жұмыспен қамтыған жастар, сондай-ақ 60 мыңы студент түлектер;

- Бизнес-2020 жол картасы шеңберінде жас кәсіпкерлерге қосымша гранттар бөлу;

-жұмыспен қамтылмаған, оқымайтын және біліктілігін арттыруға бармаған жатарды (NEET) жыл сайын 1%-ке қысқарту бойынша шаралар;

- ірі бизнеспен бірлесіп Жастар стартаптарын қолдау қорын құру туралы мәселені пысықтау;

-«Дипломмен ауылға» бағдарламасы бойынша ауылдық елді мекендерге жұмыс істеу және тұру үшін келген мамандарға біржолғы жәрдемақы мөлшерін 70 АЕК –ден (айлық есептік көрсеткіш) 100 АЕК-ге ұлғайту;

- «Дипломмен ауылға» бағдарламасы бойынша мемлекеттік қолдау шаралары көрсетілетін мамандардың тізімін кеңейту;

- «Жас маман» бағдарламасын әзірлеу – өңірлердегі 20 жоғары оқу орнында және 180 колледжде негізгі мамандықтарды жаңғырту; 400 жиынтық заманауи жабдықтарын сатып алу; 200 мың білікті кадр даярлау; 15 мыңнан астам оқытушының біліктігін арттыру;

- жоғары оқу орындарының волонтерлік қызметпен белсенді түрде айналысатын студенттерінің шәкіртақы мөлшерін 30%-ға көтеру;

- жас ғалымдардың іргелі және қолданбалы зерттеулерін гранттық қаржыландыруды
3 млрд.теңгеге ұлғайту;

- еліміздің барлық жоғары оқу орындары мен колледждерін Ашық Университет (Open U) платформасына қосу.

**Тұрғын-үймен қамтамасыз етуге –**

* жұмыс істеп жатқан жастар (жас мамандар) үшін үш қалада (Астана, Алматы, Шымкент) жыл сайын кемінде бір мың жалға берілетиін үй салу, осы мақсатта 2019-2020 жылдарға арналған «Нұрлы жер» тұрғын-үй құырылысы мемлекеттік бағдарламасы шеңберінде көзделген қаражаттан қаржыны қайта бөлу;
* кәсіпорындар мен жұмыс берушілерді жас мамандарға тұрғын-үй беруге ынталандыру, корпоративтік әлеуметтік жауапкершілік жүйесі шеңберінде оларды әлеуметтік және еңбекке бейімдеуді қамтамасыз ету;

\*\*\*

**Жастарды жұмысқа орналастыруда –**

-жастардың құрылыс компаниялары жобаларына қатысуы үшін квота бөлу мәселесін пысықтау;

\*\*\*

Жастарды әлеуметтік проблемаларды шешуге қатыстыруда –

* «Жасыл Ел» қозғалысы негізінде «Жасыл қала –Жасыл ауыл» жалпыұлттық жобасын іске асыру;
* Еліміздің барлық жоғары оқу орындарының оқу курстарына Community Service деп аталатын волонтерлікті енгізу;
* Деструктивтік көңіл-күйдің күшеюін болырмау үшін Министрлік өткен жылдан бастап жастарды әлеуметтендіруге және жастарды қазақстандық құндылықтар рухында тәрбиелеуге бағытталған бірқатар жобаны іске асыру жұмысын бастады.

Мәселен, сарапшылармен бірлесіп, **«Jas.Qz» Қазақстан жастарын әлеуметтендіру және дамыту жөніндегі жалпыұлттық жоба тұжырымдамасы** әзірленді.

Жоба шеңберінде жүйелі түрде спортпен және шығармашылықпен айналысатын волонтерлік қызметті жүзеге асыратын балалар мен жастар қатарын ұлғайту жоспарлануда.

* жастарға отбасы қатынасы мәселелері бойынша психолгиялық, және консультативтік көмек көрсетуге қол жеткізуді қамтамасыз ету;
* 2025 жылға дейінгі әскери-патриоттық тәрбие бағдарламасын әзірлеу.

 \*\*\*

 Жастар жылында Министрлік мүдделі мемлекеттік органдармен бірлесіп, барлық мемлекеттік бағдарламалардағы толассыз қағидаттар арқылы «Жастарға мейірімді мекен» индикаторларын енгізу мәселесі пысықталатын болады.

Осы индекспен қатар, цифрландыру шеңберінде ТОП-10 жастардың әл-аухаттылық көрсеткіштері бойынша статистикалық есепке алудың жаңа автоматтандырылған жүйесі енгізілетін болады:

* жастар саны,
* білім беру ұйымдары мен мамандықтар бөлінісінде жастар саны,
* жастар жасаған қылмыстар санының үлес салмағы,
* тұрғын-үймен қамтамасыз ету,
* жұмыспен қамту,
* NEET,
* жас отбасылар саны,
* жас отбасылар арасындағы ажырасу үлесі.

Бұл мәселе өзекті болып отыр, қазіргі уақытта көрсетілген санаттардың көбі ескерілмейді. Мысалы, тұрғын-үйге мұтаж жастардың саны.

 \*\*\*

Жастарға қызмет көрсету орталығы (ЖҚО) ретінде қайта ұйымдастыру жолымен Жастар ресурстық орталықтарының қызметінқайта қалыптастыру жоспарлануда.

Бұл шара бірқатар міндеттерді шешуге бағытталған:

* Орталықтарға өзінің дербес инфрақұрылымының болуына мүмкіндік беру, Орталық қызметкерлерінің штат санын ұлғайту бойынша мәселені шешу (статистика бойынша МРЦ бір қызметкеріне орта есеппен 18 мың жас адам келеді), бұл атаулы жұмысқа және жастарды қамтуға оң септігін тигізуі тиіс,

-жалақы мәселесін шешу,

«бір шатыр астында» жастар ұйымын орналастыру үшін жағдай жасау.

Жастар жылын өткізу жол картасымен барылығы 70 іс-шара көзделген. Ұсы нылып отырған шараларды жүзеге асыру механизмдері мен тәсілдері туралы толығырақ басқа салалық министрліктер басшылары баяндайды.

\*\*\*

**Құрметті депутаттар!**

Бұл негізгі іс-шараларды біз жастардың өзекті мәселелерін шешу үшін көздеп отырмыз.

Жас буын Жастар жылынан көп үміт күтеді. Сауалнама жүргізу нәтижесіне сәйкес жастардың 76,6 % өз өмірі мен отбасы жағдайы жақсарады деп үміттенеді.

Жастарға, олардың проблемаларына назар аудару бір жылмен ғана шектеліп қалмайды. Біз бұл Жылды жастармен белсенді жұмыс жағауға бастау алған жыл деп қарауымыз тиіс, сондай-ақ жақсы іс жасауымыз, келешектегі жұмыстың бағытын қалыптастыруымыз қажет.

Біз бірлесе отырып, маңызды қадамдар жасайтынымызға сенімдімін.

Назараларыңызға рамет!